Odense Adresse-Contoirs Efterretninger, 1840-01-02
Odense. Jgaar overrakte Borgervæbningens Officerer en Adresse til Hs. Kongelige Høihed Kronprindsen, der besvarede samme i de naadigste Udtryk. Adressen lyder: Naadigste Kronprinds! Tillad det Odenseske Borgerkompagnies Officerer at lykønske en dyrebar Faders dyrebare Søn, der nu som Gouvernør over Fyens Stift skal følge sin ophøiede Forgjængers lysende Exempel og brede Held udover en taknemmelig Provinds, Mere vidtomfattende Pligter have kaldet Kong Christian den Ottende fra det mindre Slot i Odense til Kongeborgen i Kjøbenhavn: Han har forladt vort skjønne Fyen, for at vorde en Fader for hele det danske Rige; Hans særlige Virksomhed tør nu ikke længer indskrænkes til Øen mellem begge Belterne. Dog, idet den elskede Fyrste forlod os, undlod Han ikke i Skilsmissens Øieblik, i al sin Kongelige Huld og Naade, at betænke os med en i Sandhed fyrstelig Gave, idet Han overantvordede vor Provinds til Deres Kongelige Høiheds specielle Varetægt, Maatte nu De, naadigste Kronprinds, tiltræde denne Deres nye Stilling med samme glade Følelser, som vi i dette Øieblik nære derover, Maatte De i denne Stilling finde den Tilfredshed, som vi Alle af Hjertet ønske Dem! Gud bevare Kongen, Hans Hustrue og Hans Søn– J "Fædrelandet No. 12 omtales den nye Communebestyrelse i Assens paa en hæderlig Maade, angaaende dens hidtilværende Virksomhed. "Foruden Forbedringer med Hensyn til Brolægnings-, Brand- og Lygte væsen samt By- og Markveienes Vedligeholdelse har den iaar foranstaltet en ny Opmaaling af samtlige Byens Grunde og en ny Taxation af Bygningerne, for derefter at forfatte en ny Grundtaxt, som Basis for Skatte ligning. Det bemærkes, at den sidste Opmaaling fandt Sted 1805, og at de hyppige Forandringer, som siden den Tid ere foregaaede, aldrig nøiagtigen ere blevne bemærkede eller Grundtaxten derefter berigtiget, saa at dette Arbeide maa ansees for en trængende Nødvendighed, for at en ligeligere Skatterepartition kan opnaaes. - Her i Odense maa et saadant Foretagende vistnok ansees ligesaa paatrængende som i Assens eller nogetsomhelst andet Sted; thi Grundenes Opmaaling og Grundtaxtansættelsen her synes temmelig forældet og unøiagtig, saa at den ingen sikker Basis bliver for en retfærdig Skatteligning. Det er ogsaa vitterligt og beviisligt, at den Grundtaxt, der hvilede paa en Eiendom, naar den ved Kjøb og Salg blev separeret, er bleven deelt og fastsat ene og alene efter lessGrundenes Qvadratindhold, istedetfor Delingen formeentlig burde foretages efter de samme Regler som Lovgivningen bestemmer for en Kjøbstadeiendoms Ansættelse i Grundtaxt, nemlig: 1) Grundenes Størrelse, 2) de paa samme værende Bygningers absolute Værdi, 3) disses relative Værdi efter Beliggenhed, Brug, Afsættelighed o. s. v. Her var sikkert en Gjenstand, værdig den nye Communebestyrelses Virksomhed, hvorved den kraftigen kunde medvirke til en ligeligere, altsaa retfærdigere Fordeling af de Skatter, der bestemmes efter Grundtaxten. Ved denne Leilighed kunne vi ikke undlade, at opfordre det ærede Repræsentantskab for Odense, til snarest muligt at offentliggjøre Resultatet af dets hidtilværende Virksomhed til Communens Vel, ikke fordi vi tvivle om, at mange gavnlige Foretagender vistnok ere forberedede og fremmede, skjøndt mestendeels ubekjendte for Communens øvrige Beboere; men for ved Offentligheden at overtyde Borgerne om det Gavnlige og Hensigtsmæssige i den nye Commmunebestyrelse og derved fremkalde i deres Hjerter taknemmelige Følelser imod den Konge, der gav Borgerne Frihed til at varetage deres egne Jnteresser, samt endelig for at vække og udbrede over hele Communen den Almeenaand, i hvilken den nye Bestyrelse maa føle den kraftigste Spore til daadrig Virken, som i Medborgeres Erkjendelse deraf den herligste Løn. Offentlighed og Almeenaand ere her at betragte som Aarsag og Virkning.